Ashley Johnson

**Ashley Suzanne Johnson** (1983ko abuztuaren 9an jaioa) aktore estatubatuarra da. Haur aktore gisa ezaguna izan zen Growing Pains (1990–1992) sitcom-ean Chrissy Seaver pertsonaia antzezteagatik. Heldutan, *The Killing*-eko (2011-2012) Amber Ahmed eta *Blindspot*-eko (2015-2020) Patterson telesailetako pertsonaiak dira bere ezagunenetarikoak. Besteak beste, What Women Want (2000), Fast Food Nation (2006), The Help (2011), eta Mucho Ado About Nada (2012) filmetan agertu da, eta Dungeons & Dragons-en *Critical Role* (2015-egun) websailean paper bat antzezten du. Websailaren karitate saileko,  Critical Role Fundation, presidente izendatu zuten 2020ean, sortua izan zenean. Horrez gain, *The Avengers* (2012) filmean kameo bat dauka.

Ahots aktore gisa, Johnson ezaguna da *The Last of Us* (2013), *The Last of Us: Left Behind* (2014) eta *The Last of Us Part II* (2020) ahotsa eta mugimendu-harrapaketa emateagatik. Telebistako pertsonaia animatuei ere ahotsa eman zien. Adibide esanguratsuenak *Recess*-eko (1997-2001) Gretchen Grundler, *Teen Titans* (2004-2006) eta *Teen Titans Go!*-ko (2013-egun) Terra, *Super Robot Monkey Team Hyperforce* *Go!*-ko (2004-2006) Jinmay, *Ben 10* frankiziako (2008-2014) Gwen Tennyson, *Teenage Mutant Ninja Turtles*-eko (2012) Renet Tilley, *Naruto: Shippuden*-eko (2015) Shiseru, *Infinity Train*-eko (2019-2020) Tulip Olsen eta Lake, eta *The Legend of Vox Machina*-ko (2022-egun) Pike dira. Horrez gain, beste bideojoko batzuetan parte hartzen du, *Tales from the Borderlands*-eko (2014) Gortys eta *Minecraft: Story Mode* (2015-2016) eta bere sekuelako (2017).

Johnsonek bi BAFTA Games Awards for Permormer sari irabazi ditu *The Last of Us* eta *The Last of Us: Left Behind*-en izandako antzezpenengatik, saria behin baino gehiagotan irabazi izan duen pertsona bakarra izanez. Horrez gain, *The Last of Us Part II-*n izandako antzezpena gatik hainbat izendapen jaso zituen.

## Bizitza goiztiarra 
Ashley Suzanne Johnson Camarillon (Kalifornia) jaio zen, 1983ko abuztuaren 9an, bere gurasoak Nancy (né Spruiell) probetako pilotu eta Cliff Johnson esplorazio-ontzi kapitania izanda. Bi anai-arreba nagusi ditu: Chris eta Haylie, Johnny Lang abeslari eta musikariarekin ezkondu zena. Aita hilabetetan urrun egoten zen maiz, eta Japonia bezalako herrialdeetako oroitzapenak ekartzen zituen. Johnsonek bizkarreko kortse bat behar zuen hiru urtez, eskoliosiaren eta zifosiaren ondorioz, eta horrek bigarren hezkuntzako urteetan eragin zion.

## Karrera 
Johnsonen karrera sei urte zituela hasi zen, 1990etik 1992ra *Growing Pains* sitcom-ean Chrissy Seaverren rola antzeztu zuenean. Pertsonaiaren adina denboraldien artean aldatu zuten argumentuaren eskaerengatik haur txiki batengandik. 12 urte zituenerako, zortzi telesailetan agertu izan zen Johnson. Gerora, Chrissyren papera  *The Growing Pains Movie* eta *Growing Pains: Return of the Seavers* filmetarako berreskuratu zuen. *Phenom* (1993-1994) denboraldi bateko telesailean, gorantz zihoan tenis-izar nerabe baten ahizpa gazte maltzurraren papera antzeztu zuen. 1994ko *All-American Girl* sitcom-eam agertu zen, eta horrek ere denboraldi bat iraun zuen bakarrik. DJ-ren neskalagun larderiatsuaren papera antzeztu zuen *Roseanne* telesailaren "The Blaming of the Shrew" atalean. 1995-1996 bitartean ABC-ren *Maybe This Time* sitcom-ean Gracie Wallace izan zen. 2000ko komedia *What Women Want*-en Alex Marshall antzeztu zuen. 2008an *Dirt* telesai dramatikoaren pertsonaietako bat izan zen, Sharlee Cates. 2009an Johnson Joss Wheadonen *Dollhouse* telesailaren lehenengo denboraldiaren azkenengo atalean, "Omega", agertu zen.

2012an, Beth bezala agertu zen *The Avengers* filmean (Whedonek zuzenduta hau ere), Amerika Kapitainak salbatutako zerbitzaria. Hasiera batean etorkizuneko pelikuletan agertuko zen berriro Steve Rogersen interes erromantiko berria bezala, baina hau bertan behera utzi zen Emily VanCampen Sharon Carter pertsonaiari sarrera emateko. 2015etik 2020ra Johnsonek NBC-ko *Blindspot* telesailean FBI ajente Pattersonen papera antzeztu zuen.

Ahots aktore gisa Johnsonen hainbat paper izan ditu: *The First Snow of Winter* filmaren ingeleserako bikoiztean Sean izan zen, Disney-ren *Reccess*-en Gretchen Grundler, *Teen Titans*-en bigarren eta bosgarren denboraldietan Terra, *Super Robot Monkey Team Hyperforce Go!*- Jinmay eta *Ben 10* frankizian Gwen Tennyson. Best Performer-entzako BAFTA-k banatutako bideojokoen sari bat irabazi zuen aktuazio onenagatik, bai eta VGX sari bat eta D.I.C.E. sari bat bere paperagatik. 2015eko martxoaren 12an, beste BAFTA bat irabazi zuen aktore onenaretzat jokoaren eduki deskargagarrian paper berdina egiteagatik, *The Last of Us: Left Behind*. 2015ean, Mojang eta Telltale Games-en *Minecraft: Story Mode* jokoan Petra Gerlariari ahotsa eman zion. 2016an, Tulip Olseni ahotsa jarri zion *Infinity Train* telesailaren pilotuan, eta hemen jarraitu zuen 2019an, horrez gain Lake eta Stewardi ahotsak jarriz. Horrez gain, Ellieren ama, Anna, izan zen *The Last of Us* telesailaren moldaketan. The Daily Beast-ek esan zuen, moldaketan izandako paperagatik, "10 minutu baino gutxiagoko denbora izanda, Johnsonek *The Last of Us*-en eszenarik onenetariko bat eman digu".

Johnson Geek & Sundry kanalaren hainbat ataletan agertu da, hauen *Spooked* websailaren Morgan espezialistaren papera eginez, bai eta *TableTop* mahai-jokoen inguruan hitz egiten duen websailaren *Alhambra* eta *Dead of Winter* ataletan. 2015ean *Dungeons & Dragons*-en *Critical Role* joku-programan Pike Trickfooten papera izan zuen, eta 2018an Yasha Nydoorinena programaren bigarren kanpainan. *Crtitical Role*-k 2019ko "Jokoak (Bideosailak eta Kanalak)" Webby sariak lortu zituen Webby eta Pertsonen Ahotsaren kategorietan, eta Audientziaren Ohorearen Irabazle kategoriaren finalista izan zen 2019ko Shorty Awards-etan. Arrakasta handia izan ondoren, Critical Role-ko taldeak Geek & Sundry utzi zuen bere ekoizpen konpainia propioa sortzeko 2019an. Handik eta gutxira, Kickstarter-ren 750.000$ biltzeko saiakera bat egin zuten, baina azkenean 11 milioi dolar baino gehiago bildu zituzten. 2019ko azaroan, Amazon Prime Video-k haien telesailaren eskubideak erosi zituela iragarri zuen, orain *The Legend of Vox Machina* deituz. Hemen Johnsonek bere pertsonaia Pike Trickfootekin jarraitu zuen. 2020ko amaieran Critical Role Fundation-eko presidente izendatu zuten, estudioaren karitate fundazioa. 2021eko ekainean *Exandria Unlimited* telesai antologikoaren parte izango zela iragarri zen, Critical Role-n spinoff bat. Hiru hilabete geroago Critical Role kanalaren *The Nautilus Ark* atalaren gamemaster-a izan zen. 2021eko urrian, Johnsonen *Exandria Unlimited* pertsonaia itzuli zen Critical Role-n hirugarren kanpainan.

Johnsonek argazkilaritza enpresa bat sortu zuen, Infinity Pictures, bere haurtzaroko lagunik onenarekin, Mila Shah. Hau produkzio-laguntzailetan aritzen da, eta noizean behin aktore bezala. Nahiz eta aldaketarik ez egon hurrengo urteetan, 2022an oraidik erregistratua mantendu izan da. Johson eta Shahk *Wildly Hoy & Bothered* deituriko podcast bat eraman zuten 2012 eta 2014 bitartean, 13 atal grabatuz. 2015ean YouTube-ko minisail bat sortu zuten, *Little Things*, Los Angelesen bizitako bi lagunen inguruan eta hauen jarrera arraroek nola haien eguneroko bizitza okertzen duten. Saila ez zen 2018ra arte argitaratu.

## Bizitza pertsonala 
Critical Role-n lehenengo kanpaina une baterako proiektu bat bezala hasi zen telesailaren hasiera baino bi urte lehenago, Liam O'Briani haien urtebetetzean oparitutako Dungeons & Dragons-en sinplifikazio gisa. Jokalariek hainbeste gozatu zuten partida non jokatzen jarraitu baitzuten beste lagun batzuk ekarriz, Johnson barne, bigarren partidarako batu zena. Johnsonek Felicia Dayri partidaren inguruan hitz egin zion, eta honek streaming bitartez botatzeko proposatu zuen Greek & Sundry-rentzat.

Johnsonek abesten gozatzen du, eta gitarra, pianoa, biolina eta txeloa jotzen daki. Noizbehinka abestien bertsioak bere SoundCloud kontura igotzen zituen 2012 amaierara arte. *The Last of Us Part II*-rako bere antzezpenak gehitu ziren Pearl Jam-en "Future Days", A-ha-ren "Take On Me", New Order-en "True Faith" eta Shawn James-en "Trough the Valley" abestien bertsioekin. Troy Bakerrekin batera (Ellie eta Joel pertsonaiak bezala) Johnny Cashen "Wayfaring Stranger" abestiaren bertsioa grabatu zuen jokoaren bukaerako kredituetan jotzeko. Geroago, Critical Role-n "Your Turn to Roll" eta "It's Jueves Night" abestietarako ahotsak eskaini zituen.

2012an Johnson Brian W. Foster idazle eta musikariarekin ateratzen hasi zen, zeina Critical Role sailaren osteko saila *Talks Machina* aurkezten hasi zen. Troy Bakerrek aurkeztu zion Foster *The Last of Us*-en lan egiten ari zirela, biak pisukideak baitziren. Bikoteak 2018ko abenduan iragarri zuen konpromisoa. 2023ko maiatzean, Johnson Fosterrengandik banandu eta haren aurkako murrizketa agindua aurkeztu zuela jakinarazi zuten, abusuak eta mehatxuak aipatuz. Fosterren bideo eta aipamen guztiak Critical Role-n profiletatik ezabatu ziren. 2023ko urrian Johnsonek eta beste sei emakumek (bere arreba eta Critical Role-ko bi langile barne) salaketa aurkeztu zuten Fosterren aurka, erasoa, etxeko indarkeria, genero indarkeria, eraso sexuala, zelatatzea, eskubide zibilen urraketak eta nahita eragindako sufrimendu emozionala argudiatuta.

## Filmografia 
### Filmak 
### Telebista 
### Bideojokoak 
### Websailak 
### Audio-liburuak 
## Erreferentziak